5. ПОЛИТИКА В ОБЛАСТТА НА КОНКУРЕНЦИЯ

1. Договор за създаване на Европейската общност, дял VI, глава 1: Правила на конкуренцията

а) независимо от членове 87 и 88 от Договора за ЕО, Полша може да прилага освобождаване от корпоративно данъчно облагане, предоставено преди 1 януари 2001 г. на основание на Закона за особените икономически зони, при спазването на следните условия:

(i) за малките предприятия, както са определени в съответствие с дефиницията на Общността [2] за тези предприятия и в съответствие с практиката на Комисията до и включително 31 декември 2011 г.;

за средните предприятия, както са определени в съответствие с дефиницията на Общността [3] за тези предприятия в съответствие с практиката на Комисията до и включително 31 декември 2010 г.;

В случай на сливане, придобиване или друго сходно събитие, което се отнася до бенефициента на предоставеното данъчно освобождаване по силата на гореспоменатото законодателство, освобождаването по отношение на корпоративния данък се прекратява.

(ii) за други предприятия при условие, че се спазват следните ограничения по отношение на размера на помощите, предоставени по силата на гореспоменатото законодателство:

(аа) държавна помощ за регионални инвестиции:

- помощта не надхвърля максимума от 75% от приемливите инвестиционни разходи, ако предприятията са придобили разрешението за Особена икономическа зона (по нататък наричана ОИЗ) преди 1 януари 2000 г. Ако предприятието е придобило разрешение за ОИЗ през 2000 г., общата помощ няма да надхвърля максимум 50% от приемливите инвестиционни разходи,

- ако предприятието действа в сектора на моторните превозни средства [4], общият размер на помощта не ще надхвърля максимум 30 % от приемливите инвестиционни разходи,

- срокът за изчисляване на помощта, която се включва по силата на гореспоменатите тавани от 75% и 50% (30% в случая на сектора на моторните превозни средства) започва от 1 януари 2001 г.; цялата претендирана и получена помощ въз основа на печалбите, които предхождат тази дата, се изключват от изчислението,

- не се предвижда изискване за възстановяване на помощта, ако към датата на присъединяването предприятието вече е надхвърлило приложимите тавани;

- за целите на изчисляването на общата помощ, се отчита цялата предоставена помощ на бенефициента във връзка с одобрените разходи, включително помощта, предоставена по силата на други схеми независимо дали помощта е предоставена от местни, регионални или национални източници или от източници на Общността,

- приемливите разходи се определят въз основа на указанията за националната регионална помощ [5],

- приемливите разходи, които могат да се вземат предвид са тези, понесени за разрешението за ОИЗ или по силата на програма, която официално е приета от компанията до 31 декември 2002 г. Тези разходи могат да се вземат предвид само при условие, че са действително понесени между влизането в сила на схемата по силата на Закона за особените икономически зони от 1994 година и 31 декември 2006 г.

(бб) Държавна помощ за обучение, изследвания, разработване и инвестиране в околната среда:

- помощта не може да надхвърля съответните тавани, приложими към целите на тези помощи по силата на членове 87 и 88 от Договора за ЕО или както е предвидено по друг начин в настоящия акт,

- срокът за изчисляване на помощта, която ще се включи към приложимите тавани започва на 1 януари 2001 г.; целият размер на помощта, която е поискана и отпусната въз основа на печалбите, които предхождат тази дата, се изключват от изчисляването,

- за целите на изчисляването на общата помощ, се отчита цялата предоставена помощ на бенефициент във връзка с признатите разходи, включващи предоставената помощ по други схеми независимо дали помощта е отпусната от местни, регионални и национални източници или източници на общността,

- признатите разходи се определят въз основа на правилата на Общността, приложими към целта на въпросната помощ,

- не се изисква възстановяването на помощта, ако към датата на присъединяването предприятието вече е надхвърлило приложимите тавани,

- приемливите разходи, които могат да се вземат предвид са тези понесени за разрешението за ОИЗ или по силата на програма, която официално е приета от компанията до 31 декември 2002 г. Тези разходи могат да се вземат предвид само при условие, че са действително понесени между влизането в сила на схемата по силата на Закона за особените икономически зони от 1994 година и 31 декември 2006 г.;

б) преходните разпоредби, предвидени в буква а), по-горе, влизат в сила само, ако Полша измени Закона за особените икономически зони като въведе гореспоменатите условия в полза както на малките и средните предприятия, така и на големите предприятия, предоставени по силата на Закона за особените икономически зони до 31 декември 2000 г., и ако приведе в съответствие всички отделни привилегии в съответствие с гореспоменатите разпоредби до присъединяването. Всяка помощ, отпусната по силата на Закона за особените икономически зони от 1994 година, която не е в съответствие с условията, предвидени в буква а) по-горе, до датата на присъединяването се приемат за нова помощ, по смисъла на съществуващия механизъм за помощите, предвиден в приложение IV, глава 3 за политиката на конкуренция към този акт.

в) Полша предоставя на Комисията:

- два месеца след датата на присъединяване, информация за изпълнение на условията, предвидени в буква а) по-горе,

- до края на февруари 2007 г., информацията за приемливите инвестиционни разходи, реално понесени от бенефициентите по силата на гореспоменатото законодателство, и за общия размер на помощите, получени от бенефициентите, и

- шестмесечни доклади за наблюдение на помощта, предоставена на бенефициентите в сектора на моторните превозни средства.

2. Договор за създаване на Европейската общност, дял VI, глава 1: Правила на конкуренцията.

Въпреки разпоредбите на членове 87 и 88 от Договора за ЕО, Полша може да предостави помощ за опазване на околната среда при спазването на следните условия:

а) за инвестиции, насочени към адаптирането на стандартите по смисъла на Директиви 76/464/EИО на Съвета [6], 82/176/EИО [7], 83/513/EИО [8], 84/156/EИО [9] и 86/280/EИО [10], до 31 декември 2007 година, при условие, че интензитетът на помощта е ограничен до приложимия таван за регионалните помощи. В случай на малки и средни предприятия, както са определени, съгласно дефиницията на Общността [11], интензитетът може да се увеличи с 15 процентни точки;

б) за инвестиции в околната среда, насочени към адаптиране на стандартите по силата на Директива 91/271/ЕИО на Съвета [12] и1999/31/EО [13], до датите, определени в приложение XII, глава 13 за Околната среда, раздел Б, точка 2, и раздел Б, точка 3, към този акт, при условие, че интензитетът на помощта е ограничен до приложимия регионален таван на помощта. В случай на малки и средни предприятия, както са определени, съгласно дефиницията на Общността [14], интензитетът може да се увеличи с 15 процентни точки;

в) за инвестиции в околната среда, насочени към адаптиране към стандартите по силата на Директива 96/61/EО на Съвета [15], за съществуващите инсталации и до датите, определени в приложение XII, глава 13 за околната среда, раздел Г, точка 1, към този акт, при условие, че интензитетът на помощта е ограничен до 30% от признатите разходи за инвестиции;

г) за инвестиции в околната среда, насочени към адаптиране на стандартите по силата на Директива 96/61/EО на Съвета до 31 октомври 2007 година, за съществуващите инсталации, които не са предмет на разпоредбите, предвидени в приложение XII, глава 13 за околната среда, раздел Г, точка 1 към този акт при условие, че интензитетът на помощта е ограничена до 30% от признатите разходи за инвестиции;

д) за инвестиции в околната среда, насочени към адаптиране на стандартите по силата на Директива 2001/80/EО [16], за съществуващите инсталации и до датите, определени в приложение ХII, глава 13 за околната среда, раздел Г, точка 2 към този акт, при условие, че интензитетът на помощта е ограничен до 50% от признатите разходи за инвестиции;

е) приемливите разходи за инвестиции в околната среда се определят в съответствие с раздел E.1.7. от указанията на Общността относно Държавната помощ за опазване на околната среда [17], или в съответствие с последващите правила, заменящи съществуващите указания;

ж) преходните разпоредби предвидени в букви а) до е) по горе влизат в сила само, ако Полша предостави помощ в съответствие с условията, предвидени горе.

[2] Както е предвидено в Препоръката на Комисията 96/280/EО от 3 април 1996 г., засягаща определението на малки и средни предприятия (OВ L 107, 30.4.1996 г., стр.4).

[3] Както е предвидено в Препоръката на Комисията 96/280/EО от 3 април 1996 г., засягаща определението на малки и средни предприятия (OВ L 107, 30.4.1996 г., стр.4).

[4] По смисъла на приложение В от многосекторната рамка на Общността за регионална помощ за големи инвестиционни проекти (OВ C 70, 19.3.2002 г., стр.8).

[5] OВ C 74, 10.3.1998 г., стр. 9.

[6] Директива 76/464/ЕИО на Съвета за замърсяването, причинено от определени опасни вещества, отделяни във водното пространство на Общността (OВ L 129, 18.5.1976 г., стр. 23) така, както е изменена.

[7] Директива 82/176/ EИО на Съвета за допустимите норми и качествените цели за отделянето на живак от хлор-алкалната електролиза (OВ L 81, 27.3.1982 г., стр. 29) така, както е изменена.

[8] Директива 83/513/ EИО на Съвета за допустимите норми и качествените цели при изпускането на кадмий (OВ L 291, 24.10.1983 г., стр. 1) така, както е изменена.

[9] Директива 84/156/ EИО на Съвета за допустимите норми и качествените цели за отделянето на живак от секторите, различни от хлорно-алкалната електролитна индустрия (OВ L 99, 11.4.1984 г., стр. 38) така, както е изменена.

[10] Директива 86/280/ EИО на Съвета за допустимите норми и качествените цели за отделянето на определени опасни вещества, включени в списък I на приложението към Директива 76/464/ EИО (OВ L 181, 4.7.1986 г., стр. 16) така, както е изменена.

[11] Препоръка 96/280/EО на Комисията oт 3 април1996 г. относно определението на малки и средни предприятия (OВ L 107, 30.4.1996 г., стр. 4) .

[12] Директива 91/271/EИО на Съвета относно третирането на отпадъчни води от населените места (OВ L 135, 30.5.1991 г., стр. 40). Директивата с промените от Директивата 98/15/EC на Комисията (OВ L 67, 7.3.1998 г., стр. 29).

[13] Директива 1999/31/EО на Съвета за сметищата (OВ L 182, 16.7.1999 г., стр. 1).

[14] Препоръка 96/280/EО на Комисията oт 3 април 1996 г. относно определението на малки и средни предприятия (OВ L 107, 30.4.1996 г., стр. 4).

[15] Директива 96/61/EО на Съвета относно цялостния контрол и предотвратяване на замърсяването (OВL 257, 10.10.1996 г., стр. 26).

[16] Директива 2001/80/EО на Европейския парламент и на Съвета за ограничаването на емисиите на определени замърсители на въздуха от големите горивни инсталации (OВ L 309, 27.11.2001 г., стр. 3).

[17] OВ C 37, 3.2.2001 г., стр. 3.

--------------------------------------------------